**Valori stilistice ale modurilor şi timpurilor verbale**

Prin selectarea şi combinarea modurilor şi timpurilor verbale emițătorul face ca unele elemente să fie mai proeminente decât altele, mai relevante în raport cu intenţia lui comunicativă. Rodica Zafiu[[1]](#footnote-2) consideră că, prin intermediul grupului verbal, informaţia din orice discurs se organizează într-un *prim-plan* şi un *fundal*.

* **Prim-planul** cuprinde enunţurile care fac să progreseze evenimentul, starea, acţiunea şi care sunt relevante pentru scopul comunicării;
* **Fundalul** cuprinde enunţurile care comentează, amplifică, explică, descriu circumstanţe şi stări sau procese simultane cu evenimentul, starea etc. principală.

**Indicativul**

* + P**erfectul simplu** este un timp de prim-plan care:
    - sugerează caracterul încheiat şi **momentan (punctual)** al evenimentului/ acţiunii/ stării din trecut;
    - exprimă o acţiune, stare, eveniment **desfăşurate într-un trecut recent, apropiat de momentul vorbirii**;
    - **dinamizează acţiunea, accelerează discursul**, sugerând viteza cu care se succed întâmplările.
    - exprimă **durata scurtă, instantaneitatea**: *„Apoi* ***tăcu*** *brusc. Privirea lui se oprise asupra spânzurătoarei, al cărei braţ ameninţa pe oamenii din groapă. Şi în aceeaşi clipă ştreangul* ***prinse*** *a se legăna uşor…”*(L. Rebreanu – *Pădurea spânzuraţilor”*).
    - dă textului **oralitate**, fiind un timp al vorbirii populare şi regionale (folosit în Oltenia).
    - poate avea un sens incoativ (exprimă **începutul brusc al acţiunii / stării**);
  + **Perfectul compus** – timp de prim-plan care:
    - exprimă o acţiune/ eveniment/ stare încheiate;
    - prezintă trecutul **din punctul de vedere al rezultatelor, al efectelor pentru prezent**.
  + **Imperfectul –** timp de fundal:
    - creeză o puternică **ambiguitate**, deoarece plasează acțiunea/ starea într-un **trecut neclar**;
    - este un **timp durativ**, adică exprimă **stări şi procese prelungite, a căror încheiere este neclară** (amplifică duratele);
    - uneori, indică **repetarea** acțiunilor și stărilor (timp **iterativ)**;prin durativitate şi repetitivitate, imperfectul lasă impresia că evenimentul/ acţiunea/ starea **sunt permanentizate**;
    - este preferat în **proza de analiză psihologică** și în **proza fantastică** deoarece creează ambiguitate între realitate/ imaginaţie, veghe/ vis, real/ ireal, natural/ supranatural;
    - este un **timp descriptiv**, producând efecte vizuale (apare fecvent în **descrieri**);
    - încetineşte ritmul narațiunii;
    - timp analitic, revelator, de căutare lăuntrică => discurs investigativ, impresia de irealitate
  + **Mai mult ca perfectul** – timp de fundal:
    - exprimă un **raport de anterioritate** față de o altă acțiune sau stare, trimițând la un trecut mai îndepărtat;
    - **trece în fundal** acţiuni şi stări încheiate;
    - uneori, exprimă **cauzalitatea** (prezentarea relației cauză/efect);
  + **Prezentul –** timp de prim-plan:
    - timp plurifuncţional (poate asuma mai multe valori şi poate îndeplini mai multe funcţii discursive); după context, poate avea **valoare momentană, durativă sau iterativă**;
    - este un **timp deictic** (legat puternic de situaţia de enunţare);creează impresia că **evenimentul/starea se desfăşoară chiar în momentul enunţării** lui (simultaneitatea timpului discursului cu timpul evenimentului);
    - discursul devine astfel o succesiune de *notaţii*, o înregistrare rapidă a faptelor/stărilor (de aici, efectul de *autenticitate*);
    - exprimă evenimente/ stări neîncheiate, continue;

Forme speciale:

* + - ***prezentul istoric*** este folosit în locul timpurilor trecutului în textele cu caracter istoric, pentru a se învia/ însufleți istoria. Evocarea devine mai dinamică, iar cititorul devine un „spectator” al istoriei.
    - ***prezentul etern*** exprimă un adevăr general şi permanent: *Omul este o ființă rațională.*;
    - ***prezentul gnomic*** apare în proverbe, maxime, în limbajul sentenţios: *Cu mâne zilele-ţi adaogi, / Cu ieri viaţa ta o scazi / Şi ai cu toate astea-n faţă / De-a pururi ziua cea de azi.* (M. Eminescu);
  + **Viitorul** – timp de fundal:
    - se raportează la prezentul enunţării, sugerând o acţiune/ eveniment/ stare **ulterioară, previzibilă, deductibilă din prezent, ori dorită, posibilă**;
    - are caracter proiectiv (exprimă **o aspirație, un țel, un ideal**);

**Condiţional – optativul** exprimă dorinţa, speranţa, iluzia, ipoteticul, irealul.

**Conjunctivul** are valori stilistice asemănătoare cu ale condiţionalului. Uneori capătă valoare de imperativ (*Să pleci!*), alteori, de viitor imaginat şi dorit (*Să sărim în luntrea mică...*).

**Imperativul** exprimă un ordin, o rugăminte, o dorinţă intensă, un refuz, o negare, un protest etc., orientate către interlocutor sau autoadresate.

**Gerunziul**:

* Exprimă desfăşurarea unei acţiuni (stări) **simultan** cu alta.
* **Prelungeşte durata** (mod durativ): *Din neguri reci plutind te vei desface?* (M.Eminescu).
* Prin sonoritatea sufixului (*-ind, -ând*) poate crea **impresia de muzicalitate, de ecou sau de închidere vizuală, întunecare, stingere, coborâre sau stridenţă acustică**.
* Gerunziile înseriate impun o anumită **cadenţă ritmică** enunţului.

1. Zafiu, Rodica, *Naraţiune şi poezie,* Bucureşti, Editura BIC ALL,2000 [↑](#footnote-ref-2)