**TEMĂ**

**Răspunde în scris, pe caietul de clasă, la fiecare dintre următoarele cerințe privitoare la poezia „Lacustră” de George Bacovia.**

1. Experiența mărturisită în text se desfășoară într-un cadru nocturn. Compară, în 30-60 de cuvinte, trăsăturile nocturnului romantic din „Luceafărul” cu cele ale nopții din „Lacustră”.
2. Explică de ce „gândul” poetului se îndreaptă „spre locuințele lacustre”.
3. În poezie se conturează trei niveluri de reprezentare: al „realului” dominat de ploaie, al lacustrei primitive și al somnului. Arată prin ce se aseamănă ele.
4. Ținând cont de relația dintre aceste niveluri, ce înțeles ar putea avea versul „Piloții grei se prăbușesc”?
5. Justifică reacția din secvența „Tresar prin somn” (strofa a doua).
6. Care este, în opinia ta, semnificația secvenței „Un gol istoric se întinde,/ Pe-aceleași vremuri mă găsesc...”?
7. Ultima strofă o repetă pe prima, cu excepția unui vers. Cum interpretezi această schimbare?
8. Notează cinci stări/ trăiri/ emoții ale eului poetic sugerate în poezie.